মানবাধিকার বিভাগে সেরা ব্লগ হিসেবে নির্বাচিত হয়েছে আদিবাসী বাংলা ব্লগ। এর নির্মাতা ও প্রধান সঞ্চালক সান্তাল আদিবাসী ছাত্র সমর মাইকেল সরেণ বলেন, আদিবাসী বাংলা ব্লগ যে বিপুল পরিমাণ ভোটে জয় লাভ করেছে, তাতে প্রমাণিত হয়েছে, বাংলাদেশ তথা বিশ্বের বাংলা প্রিয়রা আদিবাসীদের পাশে আছেন। তারা আমাদের অন্তরের কান্নাটি শুনতে পান। আরও প্রমাণিত হয়েছে, আদিবাসীদের সাংবিধানিক স্বীকৃতির দাবি পূরণ বাংলাদেশের সচেতন নাগরিকরা সকলেই চান। এ বিজয় বাংলাদেশের, এ বিজয় আদিবাসীদের। আমি স্বপ্ন দেখি, এ রকম আরও আন্তর্জাতিক অঙ্গনে আদিবাসীরা বাংলাদেশের পতাকা হাতে নিয়ে দেশের গৌরব ছিনিয়ে নিয়ে আসবে। সমর সরেণ, আদিবাসীদের ‘উপজাতি’ বা ‘ক্ষুদ্র নৃ জাতিগোষ্ঠি’ বা অন্যকোনো অভিধায় নয়, ‘আদিবাসী’ হিসেবেই সাংবিধানিক স্বীকৃতি দাবি করেন।